สำนักงานเขตธนบุรี ขอขอบคุณสำหรับข้อเสนอแนะ ซึ่งสำนักงานจัดการคุณภาพน้ำ สำนักการระบายน้ำ ได้รับเรื่องเพื่อพิจารณาดำเนินการแล้ว พร้อมนี้สำนักงานเขตธนบุรีขอเรียนว่า เจ้าหน้าที่ยังคงดำเนินการเพื่อแก้ไขปัญหาดังกล่าวอย่างต่อเนื่อง โดยล่าสุดในวันที่ 31 มีนาคม 2566 สำนักงานเขตธนบุรีโดยฝ่ายสิ่งแวดล้อมและสุขาภิบาล และฝ่ายรักษาความสะอาดและสวนสาธารณะ ร่วมกับตัวแทนจากอาคารสูงที่อยู่บริเวณรอบคลอง ได้ช่วยกันเทน้ำหมักชีวภาพลงไปในคลองบางสะแก 1 เพื่อช่วยปรับสภาพน้ำในคลอง และจะยังคงดำเนินการในส่วนที่เกี่ยวข้องอย่างต่อเนื่อง
ขอบคุณมากครับสำหรับการดำเนินการอย่างรวดเร็ว ผมได้เห็นภาพการรวมกันเก็บขยะมูลฝอยและการเทน้ำหมักชีวภาพเพื่อปรับปรุงคุณภาพน้ำแล้ว  อย่างไรก็ตาม กระบวนการทั้งหมดเป็นการบรรเทาคุณภาพน้ำเสียปัจจุบันให้ดีขึ้น ยังมิได้แก้ไขที่ต้นตอของสาเหตุที่น้ำเสีย เช่น 1. การบำบัดน้ำเสียก่อนปล่อยสู่แหล่งน้ำสาธารณะให้เป็นไปตามมาตรฐาน 2. จากการตรวจสอบแนวท่อน้ำทิ้งกับแบบแปลนก่อสร้าง ในเบื้องต้นไม่ตรงกัน โดยทางเขตจะเชิญฝ่ายนิติคอนโดไปชี้แจงเกี่ยวกับระบบบำบัดและแนวท่อดังกล่าว สรุปว่าเป็นอย่างไรครับ 3. การเทน้ำหมักชีวภาพเพื่อปรับปรุงคุณภาพน้ำในปริมาณดังกล่าวนั้น เทียบกับปริมาณน้ำในสาธารณะเพียงพอเหมาะสมแล้วหรือไม่? ขวดน้ำหมักประมาณ 600มล. × 10-20 ขวด เทียบกับปริมาณแหล่งน้ำในสาธารณะ  ขอท่านพิจารณาที่จะเปิดสถานะของปัญหาน้ำเสียนี้ไว้ก่อน กราบขอบพระคุณครับ
ขอบคุณครับ